TWO weeks ago I spent all days long in music store Disc Tara at Plaza Bintaro. I sweft the discs and cassettes shelves and I considered there were no a “good music” I should buy. When I saw a shelf consist with folk song of Indonesia, my eyes was stubbed by one disc, a yellow one. I picked it up and I read the album “Minang”. There are several songs, maybe 16 folk song of Minang, who sung by four singers, especially Elly kasim, a legendary female Minang singers.
Why do I interest in Minang folk song? You know, Minang is one of a thousand tribes in aur country. They lives in Padang (or Minangkabau) at West Sumatra. This mountaineous region is so beatiful, especially Padang Panjang where Jam Gadang lied. I have several times visited this remarkable region for covering a news. The question is: whey do I interest ini Minang?
First, I have listened the Minang’s song when I wacthed film “Malin Kuindang” in 1976, a long long time ago. Malin Kundang is a folk tale from this region. There were several themes song for this film. When I heard Minang song, this Malin Kundang reminded me to the past. Second, when I was in university, I have a best friend from Padang. She is a sweety girls, name Elfina. I didn’t know where she is live now. May be she is a dentist now! (Hi Elfina, how are you today?). I learned a few word of Minang such as basobok balik and laruik sanjo.
Here I have Minang’s folk song lyrics which I took from http://laguminanglamo.wordpress.com. Thank to this great sites. This give a me a chance to introduce this lyrics to all over the world, include all of you!
MUDIAK ARAU
(Ajis Sutan Sati)
Anak urang Sabu Andaleh, yo tuan oi
Singgah karumah si Sutan Mudo
Bia abih bialah tandeh, yo tuan oi
Hati den kanai kabaa juo
Indak dapek musim manuai, yo tuan oi
Musim manyikek den nanti juo
Indak dapek barago gadih, yo tuan oi
Baranak ampek den nanti juo
Ondeh mandeh sansai badan den – 2x
AYAM DEN LAPEH
(Abd Hamid)
Luruihlah jalan Payakumbuah
Babelok jalan Kayu Jati
Dima ati indak karusuah
Ayam den lapeh ai ai… ayam den lapeh
Mandaki jalan Pandaisikek
Basimpang jalan ka Biaro
Di ma ati indak kamaupek
Awak takicuah ai ai… ayam den lapeh
Sikucapang sikucapeh
Saikua tabang saikua lapeh
Tabanglah juo nan karimbo
Oilah malang juo
Pagaruyuang Batusangka
Tampek bajalan urang baso
Duduak tamanuang tiok sabanta
Oi takana juo ai ai… ayam den lapeh
Den sangko lamang nasi tuai
Kironyo tatumpah kuah gulai
Awak ka pasa alah usai
Oi lah malang denai
O hoi … ayam den lapeh
KAMBANGLAH BUNGO
(Sodiaan Naan)
Kambanglah bungo parawitan
Simambang riang ditarikan
Di desa dusun Ranah Minang
Kambanglah bungo parawitan
Simambang riang ditarikan
Di desa dusun Ranah Minang
Bungo kambang sumarak anjuang
Pusako Minang Ranah Pagaruyuang
Dipasuntiang siang malam …
Bungo kanangan …, rumah nan gadang
Bungo kambang sumarak anjuang
Pusako Minang Ranah Pagaruyuang
Dipasuntiang siang malam …
Tabayang bayang …, gadih nan jombang
MALAM BAINAI
Malam-malam baeko yo mamak
Malam-malam bainai yo sayang
Malam-malam baeko yo mamak
Malam-malam bainai yo sayang
Anak daro yo mamak, jo marapulai 2x
Pasumandannyo banyak yo mamak
Manatiang-natiang piriang yo sayang
Pasumandannyo banyak yo mamak
Manatiang-natiang piriang yo sayang
Sambanyo lamak yo mamak, si gulai kambiang 2x
Malam-malam bajoki yo mamak
Dibawah-bawah tirai yo sayang
Malam-malam bajoki yo mamak
Dibawah-bawah tirai yo sayang
Bujang jo gadih yo mamak, banyak maintai 2x
Cincinnyo lah dicabuik yo mamak
Di jari-jari manih yo sayang
Cincinnyo lah dicabuik yo mamak
Di jari-jari manih yo sayang
Marapulai galak yo mamak, anak daro manangih 2x
Malam-malam katigo yo mamak
Malam-malam bajapuik yo sayang
Malam-malam katigo yo mamak
Malam-malam bajapuik yo sayang
Marapulai tibo yo mamak, anak daro takuik
(Dipopulerkan pertama kali oleh Elly Kasim)
Malam malam baiko yo mamak
Malam malam bainai yo sayang
Anak daro yo mamak
Jo marapulai (2x)
Malam malam katigo yo mamak
Malam malam bajapuik yo sayang
Marapulai tibo yo mamak
Anak daro takuik (2x)
Cincin cincin dicabuik yo mamak
Di jari jari manih yo sayang
Marapulai galak yo mamak
Anak daro manangih (2x)
Pasumandannyo banyak yo mamak
Manatiang-natiang piriang yo sayang
Sambanyo lamak yo mamak
Patai jo jariang (2x)
LARUIK SANJO
(Asbon M)
Mandi kalubuak mandalian
Udang disangko tali-tali
Mabuak untuang jo parasaian
Patang disangko pagi hari
Ondeh…Ondeh, Lah laruik sanjo
Lai den timbo banda Padang
Biluluak juo nan tatimbo
Lai den cubo nan bak urang
Nan buruak juo nan tasuo
Ondeh…Ondeh, Lah laruik sanjo
Urang Padang mandi ka gurun
Mandi basiram bungo lado
Hari patang matoari turun
Dagang baurai aia mato
Ondeh…Ondeh, Lah laruik sanjo
BA BENDI BENDI
(Gumarang)
Babendi bendi rang sungai tanang
Singgah lah mamatiak bungo limbayuang
Hati siapo indaklah ka sanang
Maliek nak mudo manari payuang
LANGKISAU
(Nuskan Syarif)
Langkisau bukik langkisau
Tanang aia di talao
Tangiang kampuang maimbau
Taganang si aia mato
Ndeh, oh Langkisau bukik Painan
Batampek mandi pincuran madam
Elok karantau denai bajalan
Kok lai tabangkik batang tarandam
Ndeh, oh badabua ombak maampeh
Batu kureta mamanciang ikan
Jikok lai mujua bundo malapeh
Bak ayam pulang ka pautan
Ndeh, balah-balah lah si batang kapeh
Ka diambiak lah ka kayu api
Rilah-rilah lah bundo malapeh
Untuang salamaik pulang jo pai
Langkisau … Langkisau … Langkisau …
BAREH SOLOK
(Nuskan Syarief)
Bareh Solok tanak didandang
Dipagatok ulam pario
Bunyi kulek cando badendang
Dek ditingkah (ondeh mak) si samba lado
Urang Sumpu jalan barampek
Di Singkarak singgah dahulu
Bareh baru makan jo pangek
Indak nampak (ondeh mak) mintuo lalu
Bareh solok bareh tanamo
Bareh solok lamak rasonyo
Bareh solok bareh tanamo
Bareh solok lamak rasonyo
KAMPUNG NAN JAUH DI MATO
(Westem/Asbon)
Kampuang nan jauah di mato
Gunuang sansai bakuliliang
Den takana jo kawan-kawan lamo
Sangkek basuliang suliang
Panduduaknyo nan elok
Nan suko bagotong royong
Sakik sanang samo-samo diraso
Den takana jo kampuang
Takana jo kampuang
Induak, ayah, adiak sadonyo
Raso maimbau imbau denai pulang
Den takana jo kampuang
LINTUAH
(Ibenzani Usman)
Rang mudo rang mudo nak Pagaruyuang
Tingganyo nan jauah diateh bukik
Batutua kato pantang manyingguang
Tagah dek suratannyo nan paik
Oi gadih oi gadih urang Sungayang
Basonyo katuju nan elok budi
Pandai sirek jo tatiang manatiang
Nan pandai mamikek jantuang hati
Lintuah hati den lintuah lah lintuah – 2x
Oi sanak sudaro saparinduan
Patenggangkan juo oi patenggangkan
Tido karuah nan tak tajaniahkan
Patenggangkan juo, patenggangkan
Lintuah hati den lintuah lah lintuah – 2x
JASO MANDE
(Nuskan Syarief)
Sambilan bulan sapuluah hari
Manangguang baban saba mananti
Manyabuang nyao basarah diri
Darah tatumpah manyiram bumi
Jolong tadanga rengek jo tangih
Barubek jariah sananglah hati
Anggak kan ameh babungkah-bungkah
Anggak kan pitih indak tabilang
Kok hati mandeh nan dilukoi
Bumi manyumpah ‘Arasy baguncang
Alamaik iduik ndak ka salasai
Bak cando kayu digiriak kumbang
Jaso mandeh indak ka tabaleh
Bia babungkah perak jo ameh
Jaso mandeh indak ka tabaleh
Bia babungkah perak jo ameh
BAJU KURUANG
(Asbom M)
Baju kuruang, ondeh ondeh lah si baju kuruang
Basalendang suto nan aluih ba maniak-maniak
Saruang babungo banang ameh tanunan lamo
Silopnyo baludu hijau nan babungo pulo
Baju kuruang, ondeh ondeh si baju kuruang -2x
Baju kuruang, ondeh ondeh lah si baju kuruang
Yo nan rancak baju kuruang urang Koto Gadang
Langannyo laweh badannyo disangajo lapang
Sangguanyo bulek licin bakonde bungo kambang
Baju kuruang, ondeh ondeh si baju kuruang -2x
Baju kuruang, ondeh ondeh lah si baju kuruang
Dipakai dek anak gadih urang Koto Gadang
Jalannyo malenggang, mandaki manurun ngarai
Dimalah bujang ndak ka laruik mambao sansai
Baju kuruang, ondeh ondeh si baju kuruang -8x
TINGGALLAH KAMPUANG
(Syahrul Tarun Yusuf)
Tinggalah kampuang ranah Balingka
Gunuang Singgalang (ondeh) lai ka manjago
Oi mandeh kanduang tolong jo doa
Antah pabilo (ondeh) kito basuo
Takadia untuang kok lai ka mujua
Bilo masonyo kito basuo
Sadangnyo arek tali jo buhua
Bakarek rotan kini jadinyo
Jikok taragak mandeh jo ambo
Didalam nyanyi (ondeh) denai pasankan
Jikok taragak yo nak basuo
Didalam mimpi (ondeh) denai nantikan
NASIB SAWAH LUNTO
(Gumarang)
Dari tapian ka Sawahlunto (kanduang)
Sawahlunto bukik barantai
Parasaian badan, parasaian badan
Sarupo iko, sarupo iko … (kanduang)
Baitu dagang nan sansai
Sarupo iko … (kanduang)
Baitu dagang nan sansai
Balari lari bukannyo kijang (kanduang)
Pandan tasanda nan jo ujuangnyo
Kami yo lah banyanyi, kami yo banyanyi
Bukannyo girang, bukannyo girang … (kanduang)
Badan takana nan jo untuangnyo
Bukannyo riang … (kanduang)
Badan takana nan jo untuangnyo
Kubang Sirakuak ka Kayu Aro (kanduang)
Tanam lado dihari sanjo
Parasaian badan, parasaian badan
Sarupo iko, sarupo iko … (kanduang)
Aia mato jatuah kadalam
Sarupo iko … (kanduang)
Aia mato jatuah kadalam
eng_Latn eng_Latn eng_Latn eng_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn min_Latn min_Latn min_Latn min_Latn min_Latn min_Latn min_Latn min_Latn ban_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn wol_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn min_Latn zsm_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn afr_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn bem_Latn hau_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn uzn_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ace_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn min_Latn zsm_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn